આ બાબતે ફરિયાદ કરનાર એક સ્થાનિક મહિલાએ મિડ-ડે LOCALને જણાવ્યું હતું કે ‘રસ્તાની વચ્ચે ફેંકવામાં આવતા કચરાથી સમસ્યા વધી રહી છે. સફાઈ-કામદારો દ્વારા એને ઉપાડવાની આળસને કારણે ગંદકીનું સામ્રાજ્ય સર્જાઈ ગયું છે. વરસાદના ચાર છાંટા પડતાં કચરો ભીનો થાય છે અને અત્યંત ખરાબ વાસ આવે છે. પ્રશાસનની કચરાની ગાડી કચરો ઉપાડવા સમયસર આવતી ન હોવાથી એ રસ્તા પર ફેલાય છે અને રાહદારીઓને એમાંથી પસાર થવું પડતું હોય છે. અહીં ડસ્ટબિનો પણ મૂકવાં જરૂરી છે તથા રોજ સફાઈ-કામદારો સફાઈ કરી રસ્તાને સાફ રાખે એ પણ જરૂરી છે.’